Robert Blatchford

Robert Blatchford (1851–1943) oli englantilainen sosialismin aatteen levittäjä ja kirjailija. Hän toimi ensin sotilaana, sittemmin konttoriapulaisena, lopulta sanomalehtimiehenä. Hän perusti 1891 oman lehden, jossa hän raivasi tietä sosialismille Englannissa. Suurta huomiota herätti hänen kirjasensa Merrie England (1894, suom. Iloinen Englanti). Muita hänen kirjojaan ovat God and my neighbour (1903, suom. Jumala ja lähimmäiseni), Sorcery shop, an impossible romance (1907). Ensimmäisen maailmansodan sytyttyä Blatchford koetti saada työväkeä kannattamaan Englannin osallistumista sotaan.

Suomennetut teokset
 Iloinen Englanti eli yhteiskunta sellaisena kuin se on ja sellaisena kuin sen tulisi olla, suom. J. V. K., Tampere: Tampereen työväen sanomalehti-osakeyhtiö, 1898 Teos verkossa
 Kevytmielisiä avioliittoja, Hancock (Michican): Työmies 1905
 Kevytmielisiä avioliittoja, suom. Kaapo Murros, Tampere: Työväen osuuskirjapaino 1906
 Jumala ja lähimmäiseni, suomentanut Kaapo Murros, Tampere: M. V. Vuolukka 1907
 Kolme avointa kirjettä eräälle piispalle sosialismista, Helsinki: Vihtori Kosonen 1908

Lähteet

Aiheesta muualla

Englantilaiset toimittajat
Englantilaiset kirjailijat
Vuonna 1851 syntyneet
Vuonna 1943 kuolleet